
Parlamentul  României

Camera  Deputaţilor

Comisia pentru Industrii şi Servicii

Bucureşti 10.10.2016
                                        
Nr. 4c-3/259/2016
AVIZ

asupra proiectului de Lege pentru completarea art. 11 din Ordonanţa Guvernului nr.29/1997 privind Codul aerian civil 

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectul de Lege pentru completarea art. 11 din Ordonanţa Guvernului nr. 29/1997 privind Codul aerian civil, transmis cu adresa P.L.x. 357/2016 din data de 20 septembrie 2016, care va fi transmis Comisiei pentru transporturi şi infrastructură şi Comisiei juridice, de disciplină şi imunităţi, care sunt sesizate în fond.

Senatul, în şedinţa din data de 13 septembrie 2016, a adoptat proiectul de lege.

Consiliul Legislativ, cu adresa nr. 254/23.03.2016, a avizat favorabil proiectul de hotărâre, cu unele observaţii şi propuneri.

Proiectul de Lege are ca obiect de reglementare completarea art. 11 din Ordonanţa Guvernului nr. 29/1997 privind Codul aerian civil, republicată, cu modificările şi completările ulterioare, în sensul prevederii obligaţiei aeronavelor naţionale care operează în spaţiul aerian românesc de a deţine un dispozitiv de localizare, în vederea creşterii gradului de siguranţă în transportul aerian.
Examinarea proiectului de Lege a avut loc în sedinţa comisiei din data de 04.09.2016.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiectului de Lege, este Camera Deputaţilor.

PREŞEDINTE

IULIAN IANCU
Consilier parlamentar Neicu Cristina

Consilier parlamentar Bivolaru Ioan

